smcproject/ml-wiki-sentences huggingface dataset:
ഫ്ലൂവിയൽ ജിയോമോർഫോളജിസ്റ്റുകൾ നദികളിൽ ശ്രദ്ധ കേന്ദ്രീകരിക്കുന്നു, അവ എങ്ങനെ അവശിഷ്ടങ്ങൾ കൊണ്ടുപോകുന്നു, ഭൂപ്രകൃതിയിലൂടെ കുടിയേറുന്നു, പാറക്കെട്ടിലേക്ക് മുറിക്കുന്നു, പാരിസ്ഥിതിക, ടെക്റ്റോണിക് മാറ്റങ്ങളോട് പ്രതികരിക്കുന്നു, മനുഷ്യരുമായി ഇടപഴകുന്നു.
മണ്ണിന്റെ ജിയോമോർഫോളജിസ്റ്റുകൾ മണ്ണിന്റെ പ്രൊഫൈലുകളും രസതന്ത്രവും ഒരു പ്രത്യേക ഭൂപ്രകൃതിയുടെ ചരിത്രത്തെക്കുറിച്ച് പഠിക്കാനും കാലാവസ്ഥ, ബയോട്ട, പാറ എന്നിവ എങ്ങനെ ഇടപെടുന്നുവെന്ന് മനസ്സിലാക്കാനും അന്വേഷിക്കുന്നു.
മറ്റ് ജിയോമോർഫോളജിസ്റ്റുകൾ കുന്നുകൾ എങ്ങനെ രൂപപ്പെടുകയും മാറുകയും ചെയ്യുന്നുവെന്ന് പഠിക്കുന്നു.
മറ്റു ചിലർ പരിസ്ഥിതിയും ജിയോമോർഫോളജിയും തമ്മിലുള്ള ബന്ധത്തെക്കുറിച്ച് അന്വേഷിക്കുന്നു.
ഭൂമിയുടെ ഉപരിതലവും അതിന്റെ പരിഷ്ക്കരണവുമായി ബന്ധപ്പെട്ട എല്ലാം ഉൾക്കൊള്ളുന്നതിനാണ് ജിയോമോർഫോളജി നിർവ്വചിച്ചിരിക്കുന്നത്, ഇത് നിരവധി വശങ്ങളുള്ള ഒരു വിശാലമായ മേഖലയാണ്.
ജിയോമോർഫോളജിസ്റ്റുകൾ അവരുടെ ജോലിയിൽ വിപുലമായ സാങ്കേതിക വിദ്യകൾ ഉപയോഗിക്കുന്നു.
ഫീൽഡ് വർക്ക്, ഫീൽഡ് ഡാറ്റ ശേഖരണം, വിദൂര സെൻസസ് ഡാറ്റയുടെ വ്യാഖ്യാനം, ജിയോകെമിക്കൽ അനാലിസിസ്, ലാൻഡ്സ്കേപ്പുകളുടെ ഭൗതികശാസ്ത്രത്തിന്റെ സംഖ്യാ മാതൃക എന്നിവ ഇതിൽ ഉൾപ്പെട്ടേക്കാം.
ജിയോമോർഫോളജിസ്റ്റുകൾ ജിയോക്രോണോളജിയെ ആശ്രയിച്ചേക്കാം, ഉപരിതലത്തിലെ മാറ്റങ്ങളുടെ തോത് അളക്കാൻ ഡേറ്റിംഗ് രീതികൾ ഉപയോഗിക്കുന്നു.
ഭൗമോപരിതലത്തിന്റെ രൂപത്തെ അളവനുസരിച്ച് വിവരിക്കുന്നതിന് ഭൂപ്രകൃതി അളക്കൽ വിദ്യകൾ അത്യന്താപേക്ഷിതമാണ്, കൂടാതെ ഡിഫറൻഷ്യൽ ജിപിഎസ്, വിദൂര സംവേദനാത്മക ഡിജിറ്റൽ ഭൂപ്രകൃതി മോഡലുകൾ, ലേസർ സ്കാനിംഗ് എന്നിവ അളക്കാനും പഠിക്കാനും ചിത്രീകരണങ്ങളും മാപ്പുകളും സൃഷ്ടിക്കാനും ഉൾപ്പെടുന്നു.
ഭൂവൽക്കം ഇംഗ്ലീഷ് വിലാസം https://ml.wikipedia.org/wiki/Crust_(geology) The structure of the Earth
ഭൂമിയുടെ ഏറ്റവും പുറമെയുള്ള ഭാഗത്തെയാണ് പൊതുവെ ഭൂവൽക്കം എന്നുപറയുന്നത്.
പൂജ്യം മുതൽ 40 കിലോമീറ്റർ വരെ വ്യാപിച്ചിരിക്കുന്ന ബാഹ്യപാളിയാണ് ഭൂവൽക്കം(Earth's Crust).
സമുദ്രാന്തർഭാഗത്ത് ആറുകിലോ മീറ്റർ വരേയും ഭൂഖണ്ഡങ്ങളിൽ 30 മുതൽ 50 വരെ കി.
മീറ്റർ വരെയും ഭൂവൽക്കത്തിന്റെ ഘനം വ്യത്യാസപ്പെട്ടിരിക്കുന്നു.
2.2 മുതൽ 2.9 വരെ ഗ്രാം/സെന്റീമീറ്റർ ക്യൂബാണ് ഇവിടത്തെ സാന്ദ്രത.
ഭൂവൽക്കത്തിലെ കര ഭാഗത്തെ സിയാൽ എന്നാണ് വിളിക്കുന്നത്.
സിലിക്കൺ , അലുമിനിയം എന്നീ മൂലകങ്ങൾ പ്രധാനമായും അടങ്ങിയതിനാലാണ് ഈ പേര് വന്നത്.
കടൽത്തറ ഭാഗത്തെ സീമ എന്നുവിളിക്കുന്നു.
സിലിക്കൺ, മഗ്നീഷ്യം എന്നീ മൂലകങ്ങളാണ് ഇവിടെ കൂടുതലായും കാണപ്പെടുന്നത്.
ഭൂവൽക്കത്തിന്റെ രാസഘടന ഭൂവൽക്കത്തിന്റെ രാസഘടന സംയുക്തം രാസരൂപം ഘടന വൻകരയിൽ സമുദ്രത്തിൽ സിലിക്ക SiO 2 60.2% 48.6% അലൂമിന Al 2 O 3 15.2% 16.5% ചുണ്ണാമ്പ് CaO 5.5% 12.3% മഗ്നീഷ്യ MgO 3.1% 6.8% അയൺ II ഓക്സൈഡ് FeO 3.8% 6.2% സോഡിയം ഓക്സൈഡ് Na 2 O 3.0% 2.6% പൊട്ടാസ്യം ഓക്സൈഡ് K 2 O 2.8% 0.4% അയൺ III ഓകസൈഡ് Fe 2 O 3 2.5% 2.3% ജലം H 2 O 1.4% 1.1% കാർബൺ ഡൈ ഓക്സൈഡ് CO 2 1.2% 1.4% ടൈറ്റാനിയം ഡയോക്സൈഡ് TiO 2 0.7% 1.4% ഫോസ്ഫറസ് പെന്റോക്സൈഡ് P 2 O 5 0.2% 0.3% Tആകെ 99.6% 99.9%
ഭൂവൽക്കവും മാന്റിലും
വിവിധങ്ങളായ ആഗ്നേയശില , കായാന്തരിതശില , അവസാദശില എന്നിവ കൂടിച്ചേർന്നാണ് ഭൂവൽക്കം രൂപംപ്രാപിച്ചത്.
ഭൂവൽക്കത്തിന്റെ തൊട്ടുതാഴെയുള്ള ഭാഗം മാന്റിൽ എന്നറിയപ്പെടുന്നു.
ഇതിന്റെ ഉപരിഭാഗം ഖരാവസ്ഥയിൽ കാണപ്പെടുന്നു അവലംബം
കേരളസർക്കാർ വിദ്യാഭ്യാസ വകുപ്പ് -സാമൂഹ്യശാസ്ത്രം-II പാഠപുസ്തകം-2010.
പേജ് 20
എ്ൻസിഇആർടി പാഠപുസ്തകം-ക്ലാസ് ഏഴ്-സാമൂഹ്യശാസ്ത്രം-Our Environement-Page 6
ഭൂസമാന ഗ്രഹങ്ങൾ ഇംഗ്ലീഷ് വിലാസം https://ml.wikipedia.org/wiki/Terrestrial_planet ഭൂസമാനഗ്രഹങ്ങളായ ബുധൻ , ശുക്രൻ , ഭൂമി , ചൊവ്വ എന്നിവ
ഭൂസമാനഗ്രഹങ്ങൾ അഥവാ ശിലാഗ്രഹങ്ങൾ എന്നറിയപ്പെടുന്ന ആന്തരസൗരയൂഥ ഗ്രഹങ്ങളിൽ പ്രധാനമായും അടങ്ങിയിരിക്കുന്നത് സിലിക്കേറ്റ് ശിലകളോ ലോഹങ്ങളോ ആയിരിക്കും.
ഭൂസമാനഗ്രഹങ്ങളുടെ പ്രതലം കട്ടിയുള്ളതായിരിക്കും.
വാതകഭീമന്മാരിൽ പ്രധാനമായും അടങ്ങിയിരിക്കുന്നത് ഹൈഡ്രജൻ , ഹീലിയം , ജലം എന്നിവയായിരിക്കും.
ആകാശഗംഗയിൽ മാത്രം 1700കോടിയിലധികം ഭൂസമാനഗ്രഹങ്ങളുണ്ടായിരിക്കുമെന്നാണ് ഇപ്പോൾ കണക്കാക്കിയിരിക്കുന്നത് .
ഭൂസമാനഗ്രഹങ്ങൾക്കെല്ലാം തന്നെ സമാനമായ ഘടനയാണുണ്ടായിരിക്കുക.
അകക്കാമ്പിൽ പ്രധാനമായും ഇരുമ്പ് അടങ്ങിയിരിക്കും.
ഇതിനു പുറംഭാഗത്ത് സിലിക്കേറ്റ് കൂടുതൽ അടങ്ങിയിട്ടുള്ള മാന്റിൽ.
ചന്ദ്രനും ഈ സ്വഭാവങ്ങളൊക്കെയുണ്ട്.
പക്ഷെ ഇതിന്റെ അകക്കാമ്പ് വളരെ ചെറുതായതുകൊണ്ട് ഈ ഗണത്തിൽ പെടുത്താറില്ല.
പർവ്വതങ്ങളും ഗർത്തങ്ങളും കുഴികളും ധാരാളമായി കാണും.
ഭൂകമ്പങ്ങളും അഗ്നിപർവ്വതങ്ങളും ഇവയുടെ പൊതുസ്വഭാവമാണ്.
അഗ്നിപർവ്വതങ്ങളുടെയും വാൽനക്ഷത്രങ്ങൾ വന്നു പതിച്ചതിന്റെയും ഫലമായി രൂപപ്പെടുന്ന ദ്വിതീയാന്തരീക്ഷം ഭൂസമാനഗ്രഹങ്ങളുടെ പ്രത്യേകതയാണ്.
വാതകഭീമന്മാരിൽ സൗരനെബുലയിൽ നിന്നു രൂപം കൊണ്ടതും അതേ ഘടന നിലനിർത്തുന്നതുമായ അന്തരീക്ഷമാണ് ഉണ്ടായിരിക്കുക.
മനക്കൊടി ഇംഗ്ലീഷ് വിലാസം https://ml.wikipedia.org/wiki/Manakody
10°29′04″N 76°09′59″E ﻿ / ﻿ 10.4844813°N 76.1663627°E ﻿ / 10.4844813; 76.1663627 ﻿ ( മനക്കൊടി ) മനക്കൊടി അപരനാമം: മനക്കൊടി മനക്കൊടി 10°31′03″N 76°10′44″E ﻿ / ﻿ 10.5175°N 76.1789°E ﻿ / 10.5175; 76.1789 ഭൂമിശാസ്ത്ര പ്രാധാന്യം തൃശ്ശൂർ/അരിമ്പൂർ ഗ്രാമപഞ്ചായത്ത്/മനക്കൊടി രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ ഭരണസ്ഥാപനം(ങ്ങൾ) അരിമ്പൂർ ഗ്രാമപഞ്ചായത്ത് പഞ്ചായത്ത് പ്രസിഡൻഡ് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 680017 +0487 സമയമേഖല UTC +5:30 പ്രധാന ആകർഷണങ്ങൾ മനക്കൊടി കോൾപ്പാടം, സുബ്രഹ്മണ്യ ക്ഷേത്രം, ശാസ്താക്ഷേത്രം,മനക്കൊടി ക്രിസ്ത്യൻ ദേവാലയം
തൃശ്ശൂർ ജില്ലയിലെ അരിമ്പൂർ ഗ്രാമപഞ്ചായത്തിൽ പെട്ട ഗ്രാമപ്രദേശമാണ് മനക്കൊടി.
തൃശ്ശൂർ കോർപ്പറേഷൻ അതിർത്തിയിലാണ് സ്ഥിതി ചെയ്യുന്നത്.
മനക്കൊടി- പുള്ള് - ചാഴൂർ - തൃപ്രയാർ വഴിയാണ് പ്രധാനപ്പെട്ട വഴി.
തൃശ്ശൂർ - കാഞ്ഞാണി വഴിയാണ് മനക്കൊടിയെ ബന്ധിപ്പിക്കുന്ന പ്രധാനപ്പെട്ട വഴി.
നെൽകൃഷിയും  കന്നുകാലിവളർത്തലും ശുദ്ധജല മത്സ്യബന്ധനവുമാണ് ജനങ്ങളുടെ തൊഴിൽ.
കുന്നത്തങ്ങാടി , ചേറ്റുപ്പുഴ , എൽത്തുരുത്ത് , പുള്ള് , അമ്മാടം , ശാസ്താംകടവ് എന്നിവയാണ് അയൽ ഗ്രാമങ്ങൾ.
പ്രമാണങ്ങൾ
മനഃശാസ്ത്ര പഠനരീതികൾ അന്തർദർശനം ( introspection)
ഒരാൾ തന്റെ മനസ്സിലുള്ള കാര്യങ്ങൾ സ്വയം വിവരിക്കുന്ന രീതി.
ഇതിലൂടെ അയാളുടെ മനസ്സിൽ നടക്കുന്നത് എന്തെന്ന് അറിയാനാവും എന്ന് കരുതപ്പെടുന്നു.
വില്യം വുണ്ടും വില്യം ജെയിംസും ഈ രീതി ഉപയോഗിക്കുകയുണ്ടായി.
എന്നാൽ ഈ രീതി ഒട്ടും വിശ്വസനീയമല്ലെന്ന് മറ്റു പലരും കരുതി.
കുട്ടികൾ, അബ് നോർമലായ മുതിർന്നവർ, വൈകാരികമായ അവസ്ഥയിൽ അകപ്പെട്ടവർ എന്നിവർക്ക് വസ്തുനിഷ്ഠമായ ഒരു വിവരണം നൽകാൻ കഴിയണമെന്നില്ല.
അതുകൊണ്ടുതന്നെ അവർ നൽകുന്ന വിവരങ്ങൾ വിശ്വസനീയമല്ല.
നിരീക്ഷണം ( observation)
പഞ്ചേന്ദ്രിയങ്ങളിലൂടെയുള്ള നേരിട്ടുള്ള വിവരശേഖരണം.
വിവരശേഖരണത്തിന് പല രീതികൾ അനുവർത്തിക്കാം.
നേരിട്ടുള്ളത് / അല്ലാത്തത്, നിയന്ത്രിതം / അനിയന്ത്രിതം, പങ്കാളിത്തപരം / അല്ലാത്തത് എന്നിവ ഉദാഹരണം.
സ്വാഭാവികമായ വിവരശേഖരണം എന്ന മികവ് ഈ രീതിക്കുണ്ട്.
അഭിമുഖം ( interview)
മുഖാമുഖത്തിലൂടെ വിവരശേഖരണം നടത്തുന്ന രീതിയാണിത്.
നേരിട്ടും ടെലഫോണിലൂടെയും ഇന്റർനെറ്റ് വഴിയുമൊക്കെ അഭിമുഖം നടത്താം.
ഇന്റർവ്യൂവും പല തരത്തിലാവാം.
ക്രമീകൃതമായത് / അർധക്രമീകൃതമായത് / ക്രമീകൃതമല്ലാത്തത് എന്നത് ഒരു തരംതിരിവാണ് ഉപാഖ്യാനരീതി ( anecdotal method)
ഒരാൾ ചില പ്രത്യേകസന്ദർഭങ്ങളിൽ എങ്ങനെ പെരുമാറുന്നു എന്ന് പഠിക്കുന്നത് ഉപാഖ്യാനരീതിക്ക് ഉദാഹരണമാണ്.
ഇതിലൂടെ അയാളുടെ വ്യക്തിത്വത്തെ സംബന്ധിച്ച പല വിലപ്പെട്ട സൂചനകളും ലഭിക്കുന്നു.
ഇങ്ങനെ ലഭിക്കുന്ന വിവരങ്ങൾ നിരീക്ഷകൻ അപ്പപ്പോൾ രേഖപ്പെടുത്തുന്നു.
ഇത് രണ്ട് കോളത്തിൽ ചെയ്യാം.
ഒന്നാം കോളത്തിൽ സംഭവവിവരണവും രണ്ടാം കോളത്തിൽ അതിന്റെ വ്യാഖ്യാനവും.
സ്കൂൾ അധ്യാപകരെ സംബന്ധിച്ച് കുട്ടികളെ മനസ്സിലാക്കാൻ വളരെ ഉപകാരപ്പെടുന്ന രീതിയാണിത്.
സഞ്ചിതരേഖാരീതി ( cumulative record)
ഒരു വ്യക്തിയെ സംബന്ധിച്ച വിവിധ വിവരങ്ങൾ തുടർച്ചയായി രേഖപ്പെടുത്തുന്ന രീതിയാണിത്.
ഉദാഹരണമായി ശാരീരികസ്ഥിതികൾ, ആരോഗ്യനില, പഠനനേട്ടങ്ങൾ, വ്യക്തിത്വസവിശേഷതകൾ എന്നിവ.
വിദ്യാഭ്യാസരംഗത്ത് കുട്ടികളുടെ സമഗ്രമായ വിലയിരുത്തലിന് ഇത് സഹായിക്കും.
അതുവഴി കുട്ടി ഏത് മേഖലയിൽ പഠനം തുടരുന്നതാണ് ഗുണകരം എന്നൊക്കെയുള്ള കാര്യങ്ങളിൽ തീരുമാനമെടുക്കുന്നതിൽ കുട്ടിയെയും രക്ഷിതാവിനെയും സഹായിക്കാനാവും.
പരീക്ഷണരീതി ( experimental method)
ഇതിൽ മനുഷ്യന്റെ ഒരു വ്യവഹാരത്തിൽ വരുന്ന മാറ്റം മറ്റൊന്നിൽ എന്ത് മാറ്റമുണ്ടാക്കുന്നു എന്നു പഠിക്കുന്നു.
ഇതിൽ ആദ്യത്തെ ഘടകത്തെ സ്വതന്ത്രവ്യതിരേകം (independent variable) എന്നും രണ്ടാമത്തെ ഘടകത്തെ പരതന്ത്രവ്യതിരേകം (dependent variable) എന്നും പറയുന്നു.
രണ്ടാമത്തെ ഘടകത്തിൽ വരുന്ന മാറ്റത്തെ അതിനെ നേരിട്ട് വ്യക്തമാക്കുന്ന ഏതെങ്കിലും വ്യവഹാരത്തിൽ വരുന്ന മാറ്റത്തിലൂടെ അളന്നെടുക്കുന്നു.
പരീക്ഷണം നടത്തുന്നതിനായി വ്യക്തികളെ രണ്ടു ഗ്രൂപ്പുകളാക്കുന്നു.
ആദ്യഗ്രൂപ്പിനെ പരീക്ഷണഗ്രൂപ്പായും രണ്ടാമത്തെ ഗ്രൂപ്പിനെ നിയന്ത്രിതഗ്രൂപ്പായും കണക്കാക്കുന്നു.
പരീക്ഷണഗ്രൂപ്പിൽ വരുന്ന മാറ്റത്തെ നിയന്ത്രിതഗ്രൂപ്പിന്റെ മാറ്റവുമായി താരതമ്യം ചെയ്യുന്നു.
അതിലൂടെ പരീക്ഷണഫലം നിർണയിക്കുന്നു.
ഏകവ്യക്തിപഠനം ( case study)
ഒരു വ്യക്തിയെ സംബന്ധിച്ച ആഴത്തിലുള്ള പഠനമാണിത്.
ഇതിനായി പല തന്ത്രങ്ങളും ഉപയോഗിക്കേണ്ടതായി വരും.
പലതരം വിവരങ്ങൾ ശേഖരിക്കേണ്ടതായി വരും.
ചില പ്രത്യേകതകളുള്ള കുട്ടികളെ സംബന്ധിച്ച് പഠിക്കാൻ ഇത് സഹായിക്കും.
ഉദാഹരണമായി അന്തർമുഖനായ ഒരു കുട്ടി.
സർവെ (survey)
ഒരുവിഭാഗം ആൾക്കാർക്കിടയിൽ ഒരു പ്രത്യേക കാര്യത്തോടുള്ള സമീപനം എന്തെന്നു മനസ്സിലാക്കാൻ സർവെ ഉപകരിക്കുന്നു.
രക്ഷിതാക്കൾക്ക് / ഉപഭോക്താക്കൾക്ക് ഇടയിലൊക്കെ സർവെ നടത്താറുണ്ട്.
സർവെയിലൂടെ ലഭിക്കുന്ന വിവരങ്ങളെ അടിസ്ഥാനമാക്കി നിഗമനങ്ങളിൽ എത്തിച്ചേരുന്നു.
ക്രിയാഗവേഷണം ( action research)
ഏതെങ്കിലും പ്രത്യേകമേഖലയിൽ പ്രവർത്തിക്കുന്നവർ അവർ നേരിടുന്ന പ്രശ്നങ്ങൾ പരിഹരിക്കാൻ നടത്തുന്ന ഗവേഷണപ്രവർത്തനമാണ് ഇത്.
മനഃസമ്മതം
കത്തോലിക്കാ സഭയിൽ വിവാഹത്തിന് മുന്നോടിയായി വധൂവരന്മാരും അവരുടെ ബന്ധുമിത്രാദികളും പള്ളിയിൽ വെച്ച് വൈദികരുടെ നേതൃത്വത്തിൽ നടത്താറുള്ള ഒരു ചടങ്ങാണ് മനഃസമ്മതം .
ഒത്തുകല്യാണം, മനസ്സുചോദ്യം തുടങ്ങിയ പേരുകളിലും ഈ ചടങ്ങ് അറിയപ്പെടുന്നു.
വിശ്വാസപരമായി മനസമ്മതത്തെ വിവാഹത്തിന്റെ ഭാഗമായി കണക്കാക്കുന്നു.
മനഃസമ്മതം എന്നാൽ പള്ളിയുടെ അധികാരത്തിൽ പരസ്യമായി സമ്മതം ചോദിക്കുകയെന്ന ഒരു ചടങ്ങാണ്.
പ്രതിശ്രുത വധൂവരന്മാർ വിവാഹത്തിന് സമ്മതമാണെന്ന് അവരവരുടെ ഇടവക പള്ളിയിലെ പുരോഹിതനെ അറിയിക്കുകയും ഇടവകപ്പള്ളിയിലോ അവിടെ നിന്ന് ലഭിക്കുന്ന സമ്മതപത്രത്തോടെ സഭയിലെ മറ്റ് ഏതെങ്കിലും പള്ളിയിലോ വെച്ച് വിവാഹത്തിന് ഇരുവർക്കും സമ്മതമാണോയെന്ന് പുരോഹിതൻ സാക്ഷികളെ മുൻനിറുത്തി അന്വേഷിക്കുകയും ദൈവനാമത്തിൽ ഉറപ്പിക്കുകയും ചെയ്യുന്നതാണ് ഈ ചടങ്ങ്.
പള്ളിയിൽ സൂക്ഷിച്ചിരിക്കുന്ന രേഖയിൽ വധുവരന്മാരും രണ്ട് സാക്ഷികളും ഒപ്പ് വെയ്ക്കന്നതോടുകൂടി മനസഃമ്മതം തീരുന്നതാണ്.
വിവാഹത്തിന് സഭ നൽകുന്ന അനുമതിയായി മനഃസമ്മതത്തെ കണക്കാക്കാം.
മനസഃമ്മതം നടക്കുന്ന പള്ളിയിൽ നിന്ന് നൽകുന്ന രേഖ വധുവരന്മാരുടെ ഇടവകപള്ളികളിൽ സമർപ്പിക്കുകയും ചെയ്യും.
ഇതിന്റെയടിസ്ഥാനത്തിൽ കുർബാനസമയത്ത് (സാധാരണ ഞായറാഴ്ചകളിൽ) ഇവരുടെ വിവാഹം നടക്കാൻ പോകുന്നതായി പരസ്യമായി വിളിച്ചുപറയുകയും ചെയ്യാറുണ്ട്.
മനക്കര ഇംഗ്ലീഷ് വിലാസം https://ml.wikipedia.org/wiki/Manakkara ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലം ജില്ലയിൽ കുന്നത്തൂർ താലൂക്കിൽപെട്ട ശാസ്താംകോട്ട ഗ്രാമപഞ്ചായത്തിൽ ഉൾപ്പെട്ട വാർഡുകളാണ് മനക്കര, മനക്കര കിഴക്ക്, മനക്കര പടിഞ്ഞാറ്.
ശാസ്താംകോട്ട ഠൗണിനോട് ചെർന്നു കിടക്കുന്ന ഇവിടുത്തെ പ്രധാന തൊഴിൽ മേഖല കൃഷിയും കശുവണ്ടിവ്യവസായവും കയർ നിർമ്മാണവും ആണ്.
ആര്യബ്രാഹ്മണർ മനകൾ സ്ഥാപിച്ച്‌ കൂട്ടമായി വസിച്ച ഒരു പ്രദേശത്തിന്റെ സൂചനയാണ് മനക്കര എന്ന സ്ഥലനാമം നൽകുന്നത്.
ഡി എട്ടാം നൂറ്റാണ്ടോടുകൂടിയാവണം ബ്രാഹ്മണർ ഇവിടെ എത്തിച്ചേരുന്നത്‌.
ഇവിടെയുള്ള പട്ടൻ കുഴി (ഭട്ടങ്കുഴി) എന്ന സ്ഥലനാമത്തിന്‌ നിദാനമായതും ഇതു തന്നെയാവണം.
മനക്കൊടി അയ്യപ്പസ്വാമിക്ഷേത്രം
10°28′26″N 76°09′46″E ﻿ / ﻿ 10.473831°N 76.162679°E ﻿ / 10.473831; 76.162679 ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൃശ്ശൂർ പട്ടണത്തിന് പടിഞ്ഞാറുമാറി ഏതാണ്ട് 8 കിലോമീറ്ററോളം അകലെ മനക്കൊടി ഗ്രാമത്തിന് തെക്കേ അറ്റത്തായിട്ടാണ് പ്രശസ്തവും പുരാതനവുമായ ശ്രീ അയ്യപ്പസ്വാമിക്ഷേത്രം സ്ഥിതിചെയ്യുന്നത് .
അരിമ്പൂർ ഗ്രാമപഞ്ചായത്തിലാണ് ഈ പ്രദേശം ഉൾപ്പെടുന്നത്.
ഗ്രാമത്തിന്റെ  ഇവിടത്തെ പ്രതിഷ്ഠ സ്വയംഭൂ ആണ്.
മനക്കൊടി കായലോരത്തു സ്ഥിതി ചെയ്യുന്ന ക്ഷേത്രം കൊല്ലത്തിലാറുമാസവും കിഴക്ക്, തെക്ക്, പടിഞ്ഞാറ് എന്നീ മൂന്നു വശങ്ങളും വെള്ളം കൊണ്ടു ചുറ്റപ്പെട്ടാണിരിക്കുന്നത്.
മനഃശാസ്ത്രം ഇംഗ്ലീഷ് വിലാസം https://ml.wikipedia.org/wiki/Psychology മനഃശാസ്ത്രം Greek letter 'psi'
History · Subfields Basic science
അപസാമാന്യ മനഃശാസ്ത്രം · Biological Cognitive · Comparative Cultural · Differential വികാസമനഃശാസ്ത്രം · Evolutionary Experimental · Mathematical Personality · Positive Social Applied science
Clinical · Consumer Educational · Health Industrial and organizational Legal · Military Occupational health · Political Religion · School · Sport Lists
മനുഷ്യന്റെ മനസ്സ് , മസ്തിഷ്ക്കം , സ്വഭാവം എന്നിവ പ്രതിപാദിക്കുന്ന സൈദ്ധാന്തികവും പ്രായോഗികവുമായ ഒരു വിജ്ഞാന മേഖലയാണ്‌ മനഃശാസ്ത്രം .
വ്യക്തികളുടെ ദൈനംദിന ജീവിത പ്രശ്നങ്ങളും മാനസിക അസ്വസ്ഥതകളുമുൾപ്പെടെ ഒട്ടേറെ മേഖലകളിൽ മനഃശാസ്ത്രം വെളിച്ചം വീശുന്നു.
മനുഷ്യ പ്രകൃതിയേയും പെരുമാറ്റങ്ങളേയും വിശദീകരിക്കുന്നതിൽ  സൂക്ഷ്മമായ മാനദണ്ഡങ്ങൾ ഉപയോഗിക്കുന്നതിൽ  മനഃശാസ്ത്രം ഇതരശാസ്ത്രങ്ങളായ സാമ്പത്തിക ശാസ്ത്രം , രാഷ്ട്രതന്ത്രം , സാമൂഹ്യശാസ്ത്രം എന്നിവയേക്കാളേറെ വളരെ മുന്നിലാണ്‌.
ഏതൊരു ശാസ്ത്രശാഖയേയും പോലെ മനഃശാസ്ത്രത്തിനും ഇതര വിജ്ഞാന മേഖലകളുമായി കൈകോർ‌‍ക്കേണ്ടി വന്നിട്ടുണ്ടെന്നതും വസ്തുതയാണ്‌.
ഉദാഹരണത്തിന്‌ മനഃശാസ്ത്രം നാഡീശാസ്ത്രത്തിൽ നിന്നും ഏറെ ഭിന്നമാണ്‌.
നാഡീശാസ്ത്രമാകട്ടെ മാനസിക-മസ്തിഷ്ക്കപ്രവർത്തനങ്ങളുമായി ബന്ധപ്പെട്ടതാണ്‌ താനും.
അതുകൊണ്ടുതന്നെ ഈ രണ്ട്‌ ശാസ്ത്രശാഖകളേയും സമന്വയിപ്പിച്ച്‌ കൊണ്ട്‌ രൂപപ്പെട്ടതാണ്‌ ന്യൂറോസൈക്കോളജി .
ഇത്‌ നാഡീപ്രവർത്തനങ്ങളെയും അതിൽ മനസ്സിനുള്ള സ്വാധീനത്തെയും കുറിച്ച്‌ പ്രതിപാദിക്കുന്നു.
പ്രാചീന ഗ്രീക്ക്‌ ഭാഷയിലെ ആത്മാവ് (soul) എന്നർത്ഥമുള്ള "സൈക്ക്‌"(psyche), " പഠനം " എന്നർത്ഥമുള്ള "ഓളജി"(ology) എന്നീ വാക്കുകളിൽ നിന്നാണ്‌ സൈക്കോളജി ( മനഃശാസ്ത്രം ) എന്ന പദമുണ്ടായത്‌.
ഗ്രീക്ക് അക്ഷരമാലയിലെ സൈ അക്ഷരം, ആധുനിക മനഃശാസ്ത്രത്തെ സൂചിപ്പിക്കുന്നു ചരിത്രം Rudolf Goclenius
സൈക്കോളജി എന്ന പദത്തിന്‌ നാം കടപ്പെട്ടിരിക്കുന്നത് റുഡോൾഫ്‌ ഗോക്ലീനിയസ്‌ എന്ന ജർമ്മൻ തത്ത്വചിന്തകനോടാണ്‌.
സൈക്കോളജി എന്ന പദത്തിന്റെ മൂലം ആത്മാവ്‌ എന്നർത്ഥം വരുന്ന സൈക്‌(psyche) എന്ന ഗ്രീക്ക്‌ വാക്കിൽ നിന്നാണ്‌.
അന്ന് മനശാസ്ത്രം അറിയപ്പെട്ടിരുന്നത്‌ മതത്തിലെ സാങ്കേതികപദമായ ആത്മാവിനെ കുറിച്ചുള്ള പഠനമായിട്ടാണ്‌.
മസ്തിഷ്ക്കപ്രവർത്തനത്തെ കുറിക്കുന്നത്‌ എന്നയർത്ഥത്തിൽ സൈക്കോളജിയെ നിർവചിക്കുന്നത്‌ തോമസ്‌ വില്ലിസിന്റെ പരാമർശങ്ങളിൽ കാണാം.
പത്തൊമ്പതാം നൂറ്റാണ്ടിന്റെ അവസാനം വരെ മനശാസ്ത്രത്തെ ഫിലോസഫിയുടെ ഉപശാഖയായിട്ടാണ്‌ കണക്കാക്കിയിരുന്നത്‌.
1879ൽ വിൽഹെം വൂണ്ഡ് (Wilhelm Wund)ജർമ്മനിയിലെ ലീപ്സിഗ്‌ യൂണിവേഴ്സിറ്റിയിൽ മനശാസ്ത്രപഠനങ്ങൾക്കായി ഒരു പരീക്ഷണശാല ആരംഭിച്ചു.
പിന്നീട്‌ വില്ല്യം ജയിംസ്‌ 1890കളിൽ മനശാസ്ത്രത്തിന്റെ തത്ത്വങ്ങൾ (Principles of Psychology) എന്ന ഗ്രന്ഥം പ്രസിദ്ധീകരിച്ചു.
അന്നുവരെ മനശാസ്ത്രജ്ഞർ അന്വേഷിച്ചിരുന്ന പല സമസ്യകൾക്കും ഒരു പരിഹാരം കൂടിയായിരുന്നു ആ ഗ്രന്ഥം.
മനശാസ്ത്രത്തിലേക്ക്‌ ആദ്യകാല സംഭാവനകൾ നൽകിയവരിൽ ഇവാൻ പാവ്‌ലോവ്‌ , ഹെർമൻ എബ്ബിംഗസ്‌ എന്നിവർ ഉൾപ്പെടുന്നു.
മനഃശാസ്ത്രത്തിന്റെ വ്യാപ്തി ഗവേഷണ മനഃശാസ്ത്രം(Research Psychology) അബ്നോർമൽ മനഃശാസ്ത്രം(Abnormal Psychology) ജൈവിക മനഃശാസ്ത്രം (Biopsychology) അവബോധ മനഃശാസ്ത്രം(Cognitive Psychology) താരതമ്യ മനഃശാസ്ത്രം(Comparative Psychology) അഭിവൃദ്ധി മനഃശാസ്ത്രം(Development Psychology) വ്യക്തിത്വ മനഃശാസ്ത്രം(Personality Psychology) സാമൂഹ്യ മനഃശാസ്ത്രം(Social Psychology) പ്രായോഗിക മനഃശാസ്ത്രം(Applied Psychology) ക്ലിനിക്കൽ മനഃശാസ്ത്രം(Clinical Psychology) കൗൺസലിംഗ്‌ മനഃശാസ്ത്രം(Counseling Psychology) വിദ്യാഭ്യാസ മനഃശാസ്ത്രം(Educational Psychology) ഫോറൻസിക്‌ മനഃശാസ്ത്രം(Forensic Psychology) ആരോഗ്യ മനഃശാസ്ത്രം(Health Psychology) വ്യാവസായിക-സംഘാടന മനഃശാസ്ത്രം(Industrial and Organizational Psychology) വിദ്യാലയ മനഃശാസ്ത്രം(School Psychology) ഗവേഷണരീതികൾ നിയന്ത്രിത പരീക്ഷണങ്ങൾ(Controlled Experiments) പരസ്പരബന്ധ പഠനങ്ങൾ(Correlation Studies) ദേശാന്തര പഠനങ്ങൾ(Longitudinal Studies) ന്യൂറോസൈക്കോളജി രീതികൾ(NeuroPsychological Experiments) വിമർശനങ്ങൾ റഫറൻസ്‌ ഇതും കാണുക കാൾ ജുൺ സിഗ്മണ്ട് ഫ്രോയിഡ് പുറം വായനക്ക്‌ Encyclopedia of Psychology
മനഃശാസ്ത്രത്തിലെ വ്യത്യസ്ത സമീപനങ്ങൾ
മനഃശാസ്ത്രത്തിൽ ഒട്ടേറെ വ്യത്യസ്ത സമീപനങ്ങൾ പല കാലങ്ങളിലായി വികസിച്ചു വന്നിട്ടുണ്ട്.
അവയോരോന്നിനും വ്യക്തമായ അടിസ്ഥാന സമീപനങ്ങളും സങ്കൽപങ്ങളും ഉണ്ട്.
സമീപനങ്ങൾ
പ്രധാനപ്പെട്ട ചില മനഃശാസ്ത്ര സിദ്ധാന്തങ്ങളും അവയുടെ സവിശേഷ സമീപനങ്ങളും താഴെ ചേർക്കുന്നു.
ഘടനാവാദം
വില്യം വുണ്ടിന്റെ ആശയങ്ങളിൽ നിന്നാണ് ഘടനാവാദത്തിന്റെ തുടക്കം.
വുണ്ടിന്റെ ശിഷ്യനായ എഡ്വേർഡ് ടിച്ച്നറാണ് പ്രധാന വക്താവ്.
മനുഷ്യമനസ്സിനെ ഘടകങ്ങളായി വിഭജിക്കാനാവുമെന്നും ഈ ഘടകങ്ങളെ കുറിച്ചാണ്  മന:ശാസ്ത്രത്തിൽ പഠിക്കേണ്ടതെന്നും ഇവർ കരുതി.
മനസ്സിനെ സംവേദനങ്ങളായും ആശയങ്ങളായും വികാരങ്ങളായുമൊക്കെ ഇഴപിരിക്കാമെന്ന് ഇവർ വാദിച്ചു.
ഇങ്ങനെ മനസ്സിന്റെ ഘടകങ്ങളെ വേർതിരിച്ചറിയാൻ അന്തർദർശനം എന്ന രീതിയെയും അവർ ആശ്രയിച്ചു.
എന്നാൽ രസതന്ത്രത്തിൽ ഒരു സംയുക്തത്തെ ഘടകമൂലകങ്ങളാക്കി വിഭജിക്കും പോലെ മനസ്സിനെ വേർതിരിക്കാനാവില്ലെന്ന് മറ്റു പലരും വാദിച്ചു.
പ്രത്യേകിച്ചും  വില്യം ജെയിംസിനെ പോലുള്ള ധർമവാദികൾ.
ധർമവാദം
ജീവികളുടെ അടിസ്ഥാന ജീവിതലക്ഷ്യം തന്നെ പരിസരവുമായി നന്നായി ഇഴുകിച്ചേരലാണ്.
ഇതിനായി മനസ്സ് പല പ്രവർത്തനങ്ങളും നടത്തുന്നു.
മനസ്സിന്റെ ഇത്തരം ധർമങ്ങളാണ് പ്രധാനമെന്ന് ധർമവാദികൾ കരുതുന്നു.
പഠനം, ഓർമ, പ്രചോദനം, പ്രശ്നാപഗ്രഥനം തുടങ്ങിയവ ഇത്തരം ധർമങ്ങളാണ്.
വില്യം ജെയിംസാണ് ധർമവാദത്തിന്റെ പ്രമുഖവക്താവ്.
ജോൺ ഡ്യൂയിയെയും ധർമവാദിയായി കണക്കാക്കാം.
ഗസ്റ്റാൾട് സിദ്ധാന്തം
ജർമൻ മനഃശാസ്ത്രജ്ഞനായ മാക്സ് വർതീമറാണ് ഇതിന്റെ പ്രധാന വക്താവ്.
കർട് കൊഫ്ക, വുൾഫ്ഗാങ്ങ് കൊഹ്ലർ എന്നിവരാണ് ഇക്കാര്യത്തിൽ അദ്ദേഹത്തിന്റെ കൂട്ടുകാർ.
1912 ലാണ് ഈ കാഴ്ചപ്പാട് അവതരിപ്പിക്കപ്പെട്ടത്.
ഭാഗങ്ങളുടെ ആകെത്തുകയെക്കാൾ വലുതാണ് സമഗ്രത എന്നതാണ് ഇതിന്റെ അടിസ്ഥാന കാഴ്ചപ്പാട്.
ഫലത്തിൽ ഘടനാവാദത്തിന്റെ ഏറ്റവും വലിയ വിമർശകരായി ഇവർ മാറി.
ഒരു വ്യവഹാരത്തെ ചോദക-പ്രതികരണ ബന്ധമായി കാണുമ്പോൾ വിശ്ലേഷണമാണ് നടക്കുന്നത്.
പ്രത്യേക തരത്തിലുള്ള മനോമുദ്രകളുടെ രൂപീകരണമാണ് പഠനം എന്നും ഇവർ വിശദീകരിക്കുകയുണ്ടായി.
സംവേദനങ്ങളെ സ്വാധീനിക്കുന്ന നാല് ദൃശ്യഘടകങ്ങളെ കുറിച്ചും ഇവർ വിശദീകരിക്കുകയുണ്ടായി.
സാമീപ്യം, സാദൃശ്യം, പൂർത്തീകരണം, ലാളിത്യം എന്നിവയാണവ.
കൊഹ്ലർ സുൽത്താൻ എന്ന കുരങ്ങിൽ നടത്തിയ പരീക്ഷണങ്ങളിലൂടെ പഠനത്തെ സംബന്ധിച്ച ഇവരുടെ കാഴ്ചപ്പാടിന് മൂർത്തരൂപം നൽകി.
സുൽത്താന് പഴം  സ്വന്തമാക്കാൻ കഴിഞ്ഞത് പ്രശ്നസന്ദർഭത്തെ സമഗ്രമായി കാണാൻ കഴിഞ്ഞതുകൊണ്ടാണ്.
മനോവിശ്ലേഷണ സിദ്ധാന്തം
ആസ്ട്രിയൻ മനഃശാസ്ത്രജ്ഞനായ സിഗ്മണ്ട് ഫ്രോയിഡാണ് ഇതിന്റെ ആവിഷ്കർത്താവ്.
ബോധതലമല്ല മറിച്ച്, അബോധതലമാണ് ശരിയായ യാഥാർഥ്യമെന്ന് അദ്ദേഹം കരുതി.
അബോധതലത്തിലുള്ള കാര്യങ്ങളാണ് ചിന്തയിലൂടെയും സ്വപ്നങ്ങളിലൂടെയുമൊക്കെ പ്രകാശിതമാവുന്നതെന്ന് അദ്ദേഹം വിശദീകരിച്ചു.
ഇദ്, ഈഗോ, സൂപ്പർ ഈഗോ എന്നിങ്ങനെയുള്ള വ്യക്തിത്വത്തിന്റെ മൂന്നു ഭാഗങ്ങളെ കുറിച്ചും അദ്ദേഹം വിശദീകരിച്ചു.
കാൾ യുങ്ങ്, ആൽഫ്രഡ് അഡ്ലർ എന്നിവരാണ് മറ്റു വക്താക്കൾ.
വ്യവഹാരവാദം
പാവ് ലോവിന്റെ പഠനങ്ങളെയും സ്വന്തം നിരീക്ഷണങ്ങളെയും അടിസ്ഥാനമാക്കി ജോൺ ബി. വാട്സൺ ഇതിനു രൂപം നൽകി.
ജീവികളിൽ നടത്തിയ പരീക്ഷണങ്ങളിലൂടെ കണ്ടത്തിയ കാര്യങ്ങൾ മനുഷ്യർക്കും ബാധകമാണെന്ന് കരുതി.
മനസ്സ് നിരീക്ഷണവിധേയമല്ലാത്തതിനാൽ അതിനെ അവർ തീർത്തും അവഗണിച്ചു.
മനുഷ്യനുൾപ്പെടെയുള്ള എല്ലാ ജീവികളുടെയും വ്യവഹാരങ്ങൾ ചോദക-പ്രതികരണബന്ധങ്ങളിൽ അധിഷ്ഠിതമാണെന്ന് വാദിച്ചു.
അനുകരണം, ആവർത്തനം എന്നിവ വഴി ഏതൊരു വ്യവഹാരത്തെയും നാം ആഗ്രഹിക്കുന്ന രീതിയിലേക്കു മാറ്റാനാവുമെന്ന വിശ്വാസത്തെ ബലപ്പെടുത്തി.
അതുകൊണ്ടുതന്നെ വലിയ അംഗീകാരം എളുപ്പത്തിൽ കിട്ടി.
1920 മുതൽ 1960 വരെ മന:ശാസ്ത്രമേഖല അടക്കി വാണു.
സ്കിന്നർ, തോണ്ടെയ്ക്ക് എന്നിവരായിരുന്നു മറ്റു പ്രധാന വക്താക്കൾ.
ജ്ഞാതൃവാദം
ഷോൺ പിയാഷെയുടെ സിദ്ധാന്തങ്ങൾ ആണ് പ്രധാന അടിത്തറ.
1959 ൽ സ്കിന്നറുടെ വ്വഹാരവാദത്തെ എതിർത്ത് നോം ചോംസ്കി മുന്നോട്ടു വച്ച ആശയങ്ങൾ ജ്ഞാതൃവാദത്തെ ബലപ്പെടുത്തി.
മനുഷ്യൻ ചിന്തിക്കുന്ന ജീവിയാണെന്നും അതുകൊണ്ട് മാനസികപ്രക്രിയകളാണ് പഠനവിധേയമാക്കേണ്ടതെന്നുമായിരുന്നു ഇവരുടെ വാദം.
തലച്ചോറിന്റെ പ്രവർത്തനങ്ങളെ കറിച്ചുള്ള പുതിയ കണ്ടെത്തലുകൾ ജ്ഞാതൃവാദത്തെ ഒന്നുകൂടി ശക്തമാക്കി.
അനുഭവങ്ങളിലൂടെ കടന്നുപോവുമ്പോൽ അറിവു നിർമ്മിക്കപ്പെടുന്നുവെന്ന ജ്ഞാതൃവാദ കാഴ്ചപ്പാട് വിദ്യാഭ്യാസപ്രവർത്തനങ്ങൾക്ക് വ്യക്തമായ ദിശാബോധം നൽകുന്നു.
ജെറോം എസ്.ബ്രൂണർ, ലവ് വിഗോട്സ്കി എന്നിവരാണ് ജ്ഞാതൃവാദത്തിന്റെ കാഴ്ചപ്പാടുകളെ വികസിപ്പിച്ച മറ്റു പ്രധാനികൾ.
മാനവികതാവാദം
കാൾ റോജേഴ്സിന്റെയും അബ്രഹാം മാസ്ലോവിന്റെയും ആശയങ്ങളിൽ നിന്നും രൂപപ്പെട്ടു.
വ്യവഹാരവാദവും മാനസികവിശ്ലേഷണ സിദ്ധാന്തത്തെയും ഒരുപോലെ എതിർത്തു.
കാരണം അവ മനുഷ്യനെ മൃഗതുല്യരായി കാണുന്നു.
പകരം മനുഷ്യന്റെ ആത്മശേഷികളെ മാനവികതാവാദം ഉയർത്തിപ്പിടിച്ചു.
സ്വന്തം പ്രശ്നങ്ങളെ സ്വയം വിശകലനം ചെയ്യാനും പരിഹാരങ്ങൾ കണ്ടെത്താനും മനുഷ്യനു കഴിയുമെന്നു വിശ്വസിക്കുകയും അപ്രകാരം രോഗചികിൽസയിൽ ഏർപ്പെടുകയും ചെയ്തു.
മനുഷ്യന്റെ സവിഷേഷമായ കഴിവുകളിൽ ഊന്നുന്ന മാനവികതാവാദം   വ്യക്തിപരമായ വളർച്ചയ്ക്കുള്ള ശേഷിയെയും സ്വാതന്ത്ര്യത്തെയും പ്രധാനമായി കാണുന്നു.
See also Structuralism (psychology) Functional psychology Gestalt psychology Psychoanalytic theory Behaviorism Cognitive psychology Humanistic psychology External links , short note on structuralism
മനഃശാസ്ത്ര ശാഖകൾ ആമുഖം
മന:ശാസ്ത്രം അതിവേഗം വികസിച്ചുകൊണ്ടിരിക്കുന്ന ഒരു ശാഖയാണ്.
ഇതിന്റെ പ്രധാന ശാഖകളെ കുറിച്ച് താഴെ ചേർക്കുന്നു.
പ്രധാന ശാഖകൾ വിദ്യാഭ്യാസ മന:ശാസ്ത്രം (Educational psychology)
കുട്ടികളുടെ പഠനവുമായി ബന്ധപ്പെട്ട സമായോജനം,  പഠനപ്രശ്നങ്ങൾ, പഠനതന്ത്രങ്ങൾ തുടങ്ങിയ മേഖലകളിൽ മന:ശാസ്ത്രപരമായ തിരിച്ചറിവുകൾ പ്രയോഗിക്കൽ ചികിത്സാ മന:ശാസ്ത്രം (Clinical psychology)
മാനസികപ്രശ്നങ്ങൾ തിരിച്ചറിയൽ, അവയുടെ കാരണങ്ങൾ കണ്ടെത്തൽ, അതു പരിഹരിക്കാൻ രോഗികളെ സഹായിക്കൽ എന്നിവ തികച്ചും മന:ശാസ്ത്രപരമായ സമീപനത്തിലൂടെ നിർവഹിക്കുന്ന ശാസ്ത്രശാഖ ക്രിമിനൽ മന:ശാസ്ത്രം (Criminal psychology)
കുറ്റവാളികളുടെയും സാമൂഹ്യവിരുദ്ധരുടെയും സാഹചര്യങ്ങൾ പഠിക്കൽ, അവരുടെ പ്രശ്നങ്ങൾ തിരിച്ചറിയൽ, അവരെ മാറാൻ സഹായിക്കൽ എന്നിവ ഇതിന്റെ പരിധിയിൽ വരുന്നു.
വ്യവസായ മന:ശാസ്ത്രം (Industrial psychology)
വ്യാവസായിക പുരോഗതി കൈവരിക്കുന്നതിന്  മന:ശാസ്ത്രപരമായ ഉൾക്കാഴ്ചകൾ പ്രയോഗിക്കുന്ന ശാസ്ത്രശാഖ.
ശാസ്ത്രീയമായ ടെസ്റ്റുകൾ നടത്തി മെച്ചപ്പെട്ട ഉദ്യോഗസ്ഥരെയും തൊഴിലാളികളെയും തെരഞ്ഞെടുക്കൽ, അവരുടെ പ്രവർത്തനത്തെ ഫലപ്രദമായി സൂപ്പർവൈസ് ചെയ്യൽ, എന്നിവ ഇതിന്റെ ഭാഗമാണ്.
പ്രോത്സാഹനം നൽകിയും മെച്ചപ്പെട്ട വ്യക്ത്യാന്തര ബന്ധങ്ങൾ സൂക്ഷിച്ചും ഉത്പാദനം വർധിപ്പിക്കാൻ ഇതിലുള്ള അറിവ് സഹായിക്കുന്നു.
അതുപോലെ പരസ്യങ്ങളിലൂടെ ഉപഭോക്താക്കളുടെ മനസ്സിനെ കീഴ്പെടുത്താൻ നടത്തുന്ന പ്രവർത്തനവും ഇതിന്റെ ഭാഗമാണ്.
വികാസ മന:ശാസ്ത്രം (Developmental psychology)
ജനനം മുതൽ മരണം വരെ വിവിധ മേഖലകളിൽ ഉണ്ടാവുന്ന വികാസത്തിന്റെ വിവിധ വശങ്ങൾ ഇതിൽ പഠനവിധേയമാക്കുന്നു.
വികസനത്തിൽ പാരമ്പര്യം, പക്വത, കുടുംബസാഹചര്യം, സാമൂഹ്യ സാമ്പത്തിക ചുറ്റുപാടുകൾ എന്നിവ വഹിക്കുന്ന പങ്ക് ഇതിൽ ഉൾപ്പെടുന്നു.
സാമൂഹ്യ മന:ശാസ്ത്രം (Social psychology)
സമൂഹത്തിലെ അംഗമെന്ന നിലയിലുള്ള വ്യക്തിയുടെ പ്രവർത്തനങ്ങളാണ് ഇവിടെ പഠനവിധേയമാകുന്നത്.
സാമൂഹ്യകാഴ്ചപ്പാടുകൾ, സാമൂഹ്യബന്ധങ്ങൾ, സാമൂഹ്യ ഇടപെടലുകൾ എന്നിവ ഇവിടുത്തെ പരിഗണനാവിഷയങ്ങളാണ്.
നാഡീമന:ശാസ്ത്രം (Neuro-psychology)
മനുഷ്യവ്യവഹാരങ്ങൾക്കു പിന്നിലെ നാഡീസംബന്ധമായ മാറ്റങ്ങൾ സ്കാനിങ്ങ് തുടങ്ങിയ രീതികളുപയോഗിച്ച് പഠിക്കുന്നു.
പരിസര മന:ശാസ്ത്രം (Environmental psychology)
പരിസരത്തിലെ വിവിധ ഘടകങ്ങൾ മനുഷ്യവ്യവഹാരത്തിൽ ചെലുത്തുന്ന സ്വാധീനമാണ് ഈ ശാഖയിൽ പഠനവിധേയമാക്കുന്നത്.
കായിക മന:ശാസ്ത്രം (Sports psychology)
കായികതാരങ്ങളെ മെച്ചപ്പെട്ട പ്രകടനത്തിന് പ്രാപ്തമാക്കുന്ന സാഹചര്യങ്ങൾ തിരിച്ചറിയലും പ്രയോജനപ്പെടുത്തലുമാണ് ഇതിന്റെ ഉള്ളടക്കം
മനഃശാസ്ത്രജ്ഞൻ
മനഃശാസ്ത്രം പരിശീലിക്കുകയും മാനസികാവസ്ഥകൾ, പെർസെപ്ച്വൽ, കോഗ്നിറ്റീവ്, വൈകാരിക, സാമൂഹിക പ്രക്രിയകൾ, പെരുമാറ്റം എന്നിവ പഠിക്കുകയും ചെയ്യുന്ന ഒരു പ്രൊഫഷണലാണ് മനഃശാസ്ത്രജ്ഞൻ ( സൈക്കോളജിസ്റ്റ് psychologist ).
വ്യക്തികൾ പരസ്പരം അവരുടെ ചുറ്റുപാടുകളുമായി എങ്ങനെ ബന്ധപ്പെട്ടിരിക്കുന്നു എന്നതിന്റെ പരീക്ഷണം, നിരീക്ഷണം, വ്യാഖ്യാനം എന്നിവ അവരുടെ പ്രവർത്തനത്തിൽ പലപ്പോഴും ഉൾപ്പെടുന്നു.
സൈക്കോളജിസ്റ്റുകൾ സാധാരണയായി മനഃശാസ്ത്രത്തിൽ ബിരുദം നേടുന്നു, തുടർന്ന് മനഃശാസ്ത്രത്തിൽ ബിരുദാനന്തര ബിരുദമോ ഡോക്ടറേറ്റോ നേടുന്നു.
സൈക്യാട്രിക് ഫിസിഷ്യൻമാരിൽ നിന്നും സൈക്യാട്രിക് നഴ്‌സ് പ്രാക്ടീഷണർമാരിൽ നിന്നും വ്യത്യസ്തമായി, മനശാസ്ത്രജ്ഞർക്ക് സാധാരണയായി മരുന്നുകൾ നിർദ്ദേശിക്കാൻ കഴിയില്ല, എന്നാൽ അധികാരപരിധിയെ ആശ്രയിച്ച്, അധിക പരിശീലനമുള്ള ചില മനശാസ്ത്രജ്ഞർക്ക് മരുന്നുകൾ നിർദ്ദേശിക്കാൻ ലൈസൻസ് നൽകാം, ഇതിനുവേണ്ടിയുള്ള പരിശീലനങ്ങൾ സാധാരണമാണ്; യോഗ്യതാ ആവശ്യകതകൾ ഒരു ബാച്ചിലേഴ്സ് ഡിഗ്രിയിൽ നിന്നും ബിരുദാനന്തര ബിരുദത്തിൽ നിന്നും വ്യത്യസ്തമായിരിക്കാം.
മനഃശാസ്ത്രജ്ഞർക്ക് മനഃശാസ്ത്ര പരിശോധന, സ്കോറിംഗ്, വ്യാഖ്യാനം, റിപ്പോർട്ടിംഗ് എന്നിവയിൽ വിപുലമായ പരിശീലനം ലഭിക്കുന്നു, അതേസമയം മനഃശാസ്ത്രജ്ഞർക്ക് സാധാരണയായി മനഃശാസ്ത്ര പരിശോധനയിൽ പരിശീലനം ലഭിച്ചിട്ടില്ല.
ഉത്കണ്ഠ, വിഷാദം, പോസ്റ്റ് ട്രോമാറ്റിക് സ്ട്രെസ് ഡിസോർഡർ, സ്കീസോഫ്രീനിയ, ബൈപോളാർ ഡിസോർഡർ, വ്യക്തിത്വ വൈകല്യങ്ങൾ , ഭക്ഷണ ക്രമക്കേടുകൾ, ലൈംഗികതയുമായി ബന്ധപ്പെട്ട മാനസിക പ്രശ്നങ്ങൾ എന്നിവയ്ക്കുള്ള ചികിത്സ ഉൾപ്പെടെ എന്നാൽ അതിൽ മാത്രം പരിമിതപ്പെടുത്താതെ പല മാനസിക വൈകല്യങ്ങളുടെയും ലക്ഷണങ്ങൾ മെച്ചപ്പെടുത്തുന്നതിന് ഒന്നോ അതിലധികമോ സൈക്കോതെറാപ്പികളിൽ സൈക്കോളജിസ്റ്റുകൾ പരിശീലിക്കുകയും പലപ്പോഴും സ്പെഷ്യലൈസ് ചെയ്യുകയും ചെയ്യുന്നു.
മനശാസ്ത്രജ്ഞരിൽ നിന്നുള്ള ചികിത്സ വ്യക്തിഗതമോ ഗ്രൂപ്പുകളോ ആകാം.
കൂടാതെ ലൈംഗികതയുമായി ബന്ധപ്പെട്ട മാനസിക പ്രശ്നങ്ങൾക്ക് പരിഹാരമായി സെക്സ് തെറാപ്പി ഉൾപ്പെടെയുള്ള ചികിത്സ രീതികളിലും മനശാസ്ത്രജ്ഞർക്ക് പരിശീലനം സാധ്യമാണ്.
ഇത്തരം പരിശീലന കോഴ്സുകളും പ്രൊഫഷണൽ രജിസ്ട്രേഷനും വിദേശ രാജ്യങ്ങളിൽ വളരെ സാധാരണമാണ്.
കോഗ്നിറ്റീവ് ബിഹേവിയറൽ തെറാപ്പി സാധാരണയായി ഉപയോഗിക്കുന്നതും നന്നായി പഠിച്ചതും മനഃശാസ്ത്രജ്ഞർ പരിശീലിക്കുന്ന ഉയർന്ന ഫലപ്രാപ്തിയുള്ളതുമായ സൈക്കോതെറാപ്പിയാണ്.
സ്‌കൂളുകൾ, കോളേജുകൾ, ജയിലുകൾ, ഒരു സ്വകാര്യ ക്ലിനിക്കിൽ, ജോലിസ്ഥലത്ത്, അല്ലെങ്കിൽ ഒരു സ്‌പോർട്‌സ് ടീമിനൊപ്പം, മനഃശാസ്ത്രജ്ഞർക്ക് നിരവധി സ്ഥാപനങ്ങളുമായും ആളുകളുമായും പ്രവർത്തിക്കാൻ കഴിയും.
അപ്ലൈഡ് സൈക്കോളജി മനുഷ്യരുടെയും മൃഗങ്ങളുടെയും പെരുമാറ്റത്തിലെ പ്രശ്നങ്ങൾ പരിഹരിക്കുന്നതിന് സിദ്ധാന്തം പ്രയോഗിക്കുന്നു.
ക്ലിനിക്കൽ സൈക്കോളജി, കൗൺസിലിംഗ് സൈക്കോളജി, സ്‌പോർട്‌സ് സൈക്കോളജി, ഫോറൻസിക് സൈക്കോളജി, ഇൻഡസ്ട്രിയൽ ആൻഡ് ഓർഗനൈസേഷണൽ സൈക്കോളജി, ഹെൽത്ത് സൈക്കോളജി, സ്‌കൂൾ സൈക്കോളജി, സെക്ഷ്വൽ സൈക്കോളജി എന്നിവ പ്രായോഗിക മേഖലകളിൽ ഉൾപ്പെടുന്നു.
രാജ്യവും തൊഴിലും അനുസരിച്ച് ലൈസൻസിംഗും നിയന്ത്രണങ്ങളും വ്യത്യാസപ്പെടാം.
മനകാമന ക്ഷേത്രം
നേപ്പാളിലെ ഗണ്ഡകി പ്രവിശ്യയിലെ ഗൂർഖ ജില്ലയിലെ മനകാമന ഗ്രാമത്തിൽ പാർവതിയുടെ അവതാരമായ ഭഗവതി ദേവിക്ക് സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണ് മനകാമന ക്ഷേത്രം .
ഭൂമിശാസ്ത്രം വാസ്തുവിദ്യ
ഗൂർഖ  ജില്ലയിലെ സഹിദ് ലഖൻ റൂറൽ മുനിസിപ്പാലിറ്റിയിലെ  ത്രിശൂലി  മർസ്യാംഗ്ടി നദികളുടെ സംഗമസ്ഥാനത്ത് സ്ഥിതി ചെയ്യുന്ന കഫക്ഡഡ  കുന്നിന്മുകളിലാണ്  മനകാമന ക്ഷേത്രം സ്ഥിതി ചെയ്യുന്നത്.
നേപ്പാളിലെ പരമ്പരാഗത പഗോഡ ശൈലിയിലാണ് ക്ഷേത്രം നിർമ്മിച്ചിരിക്കുന്നത്.
നേപ്പാളിന്റെ തലസ്ഥാനമായ കാഠ്മണ്ഡുവിൽ നിന്ന് 106 കിലോമീറ്ററും  ടൂറിസ്റ്റ് നഗരമായ പൊഖാറയിൽനിന്ന്  94 കിലോമീറ്ററും ദൂരമാണ് ക്ഷേത്രത്തിലേക്കുള്ളത്.